এদিকে মায়ের হাত ধরে ঈদের কেনাকাটা করতে আসা ৪ বছরের ছোট শিশু রাজন বিপণি বিতানের এ দোকান ও দোকান করছে। কিন্তু তার কোন জামাই পছন্দ হচ্ছেনা। অবশেষে একটি দোকানের কটি দেওয়া শার্ট পছন্দ হয়েছে। কিন্তু এই গরমের কটি দেওয়া শার্ট একটুও পরিধান করতে পারবেনা। তাই রাজনের মা আরো কয়েকটি দোকান চষে বেড়িয়েছেন। কিন্তু রাজনের কিছুতেই অন্য কোন ড্রেস পছন্দ হচ্ছেনা। এদিকে রাজনের মা এদিকে সেদিক ছুটতে ছুটতে বেশ ক্লান্ত হয়ে উঠেছেন। তাই ছেলের পছন্দের কথা ভেবে অবশেষে সেই ড্রেসটি কিনে নিয়েছেন।